2.

Avaliku teenindamise kohustuste muudatused on järgmised: A. Lendude väikseim sagedus ja väikseim reisijakohtade arv nädalas igal liinil Ateena–Kýthira Viis edasi-tagasi lendu nädalas, kokku 200 reisijakohta kummaski suunas kogu talve jooksul. Seitse edasi-tagasi lendu nädalas, kokku 280 reisijakohta kummaski suunas kogu suve jooksul. Ateena–Náxos Kuus edasi-tagasi lendu nädalas, kokku 192 reisijakohta kummaski suunas kogu talve jooksul. Kaheksa edasi-tagasi lendu nädalas, kokku 200 reisijakohta kummaski suunas kogu suve jooksul. Ateena–Páros Kümme edasi-tagasi lendu nädalas, kokku 170 reisijakohta kummaski suunas kogu talve jooksul. Üheksateist edasi-tagasi lendu nädalas, kokku 330 reisijakohta kummaski suunas kogu suve jooksul. Ateena–Kárpathos Viis edasi-tagasi lendu nädalas, kokku 250 reisijakohta kummaski suunas kogu talve jooksul. Kaheksa edasi-tagasi lendu nädalas, kokku 400 reisijakohta kummaski suunas kogu suve jooksul. Ateena–Sitia Neli edasi-tagasi lendu nädalas, kokku 120 reisijakohta kummaski suunas kogu talve jooksul. Viis edasi-tagasi lendu nädalas, kokku 150 reisijakohta kummaski suunas kogu suve jooksul. Ateena–Skiathos Kaks edasi-tagasi lendu nädalas, kokku 30 reisijakohta kummaski suunas kogu talve jooksul. Seitse edasi-tagasi lendu nädalas, kokku 280 reisijakohta kummaski suunas kogu suve jooksul. Thessaloniki–Kérkyra Neli edasi-tagasi lendu nädalas, kokku 200 reisijakohta kummaski suunas kogu talve jooksul. Viis edasi-tagasi lendu nädalas, kokku 250 reisijakohta kummaski suunas kogu suve jooksul. Rhodos–Kos–Léros–Astypálaia Kaks edasi-tagasi lendu nädalas, kokku 30 reisijakohta kummaski suunas kogu talve jooksul. Kolm edasi-tagasi lendu nädalas, kokku 45 reisijakohta kummaski suunas kogu talve jooksul. Kérkyra–Aktion–Kefallinía–Zákinthos Kaks edasi-tagasi lendu nädalas, kokku 30 reisijakohta kummaski suunas kogu talve jooksul. Kolm edasi-tagasi lendu nädalas, kokku 45 reisijakohta kummaski suunas kogu talve jooksul. Talve- ja suveperioodid määrab kindlaks Rahvusvaheline Lennutranspordi Assotsiatsioon (IATA). Kui ühe liini kõigi lendude täituvusmäär on eelmisel perioodil kasvanud 75 % võrra, võib minimaalset iganädalast lennusagedust ja minimaalset kohtade arvu vastavalt registreeritud kasvule suurendada. Lennusageduse ja kohtade arvu suurenemisest teatatakse lennuliinil tegutsevale lennuettevõtjale tähitud kirjaga kuus kuud enne selle kohaldamist, kuid otsus ei jõustu enne, kui Euroopa Komisjon on selle Euroopa Liidu Teatajas avaldanud. Kui kasutuses olevatel lennukitel puudub iganädalasele minimaalsele kohtade arvule vastav nõutud veomaht (sätestatud punkti 2 alapunktis A), võib lennusagedust vastavalt suurendada. Kui lennud jäetakse ära ilmastikutingimuste tõttu, tuleb need nädala nõuete täitmiseks teha kohe järgmistel päevadel, võttes arvesse punkti 2 alapunktis A sätestatud minimaalset kohtade arvu. B. Piletihinnad Ühe suuna turistiklassi pileti hind ei tohi ületada järgmisi määrasid: — Ateena ja Kýthira vahel: 48 EUR; — Ateena ja Náxose vahel: 62,70 EUR; — Ateena ja Párose vahel: 61,70 EUR; — Ateena ja Kárpathose vahel: 73,20 EUR; — Ateena ja Sitia vahel: 71,10 EUR; — Ateena ja Skíathose vahel: 53,30 EUR; — Thessaloniki ja Kérkyra vahel: 70 EUR; — Rhodose ja Kosi vahel: 46 EUR; — Rhodose ja Astypálaia vahel: 52,20 EUR; — Rhodose ja Lérose vahel: 52,20 EUR; — Kosi ja Astypálaia vahel: 52,20 EUR; — Kosi ja Lérose vahel: 46 EUR; — Astypálaia ja Lérose vahel: 46 EUR; — Kérkyra ja Aktioni vahel: 40,70 EUR; — Kérkyra ja Kefallinía vahel: 40,70 EUR; — Kérkyra ja Zákinthose vahel: 52,20 EUR; — Aktioni ja Kefallinía vahel: 35,50 EUR; — Aktioni ja Zákinthose vahel: 40,70 EUR; — Kefallinía ja Zákinthose vahel: 33,50 EUR. Eespool esitatud piletihinnad võivad tõusta lennuteenuse osutamisega kaasnevate kulude ettenägematu kasvu tõttu lennuettevõtjast mitteolenevatel põhjustel. Hinnatõusust teatatakse lennuliini teenindavale lennuettevõtjale ja see jõustub pärast seda, kui Euroopa Komisjon avaldab selle Euroopa Liidu Teatajas. C. Teenuse pidev jätkumine Vastavalt määruse (EMÜ) nr 2408/92 artikli 4 lõike 1 punktile c peab lennuettevõtja, kes kavatseb nimetatud lennuliinidel regulaarlende korraldada, võtma kohustuse teostada lende katkematult vähemalt kaheteistkümne kuu jooksul. Lennuettevõtja süül ärajäänud lendude arv ei tohi ületada 2 % lendude aastastest koguarvust, välja arvatud juhul, kui lendude ärajäämise tingis vääramatu jõud. Lennuettevõtja peab teatama tsiviillennundusameti õhuvedude direktoraadi kahepoolsete lennundusalaste lepingute osakonnale igast kavatsusest katkestada tegevus eespool nimetatud lennuliinidel vähemalt kuus kuud varem. D. Lennuühenduse eripära tõttu peavad lennuettevõtjad olema valmis tõendama, et kõnealustel lennuliinidel reisijaid teenindav lennuki personal valdab kreeka keelt.